इस संबंध में मृतक की पत्नी ने बताया कि ओरसापाठ के मनोज जायसवाल शुक्रवार की शाम घर पर आकर शराब की मांग कर रहा था और गाली दे रहा था। उसे मैंने धक्का दे दिया। इसके बाद वह मुझे जबरन पकड़कर रोड पर ले जाकर मारपीट करने लगा, जिससे मेरा सिर फट गया। उस समय घर से कुछ दूरी पर मेरे पति (बोंगो बड़ाईक) बैल चरा रहा थे। मैं उन्हें चिल्लाकर बुलाई। इसके बाद मनोज और मेरे पति के बीच हाथापाई शुरू हो गई, जिसके बाद मेरे पति ने डंडा से मारकर मनोज को घायल कर दिया। इसकी सूचना घर के बगल में रामलाल मांझी की पुत्री द्वारा मनोज के परिवार को दी गई। घायलावस्था में परिवारवालों ने मनोज को उठाकर महुआडांड़ भेज दिया।